
      P R I M A R U L
 Nr. 26/11050/07.02.2025
R E F E R A T   DE   A P R O B A R E
pentru modificarea Hotărârii Consiliului Local nr. 153/2024 privind aprobarea Documentației tehnico-economice, faza Proiect Tehnic, a indicatorilor tehnico-economici și a Devizului general pentru obiectivul de investiții „Reabilitare, modernizare și dotare Parcul Tineretului din Municipiul Brad”
Municipiului Brad a accesat în cadrul Programului Regional Vest 2021-2027, apelul de proiecte PRV/198/PRV_P7/OP5/RSO5.1/PRV_A37 – municipii o finanțare nerambursabilă pentru proiectul „Revitalizare și Regenerare urbană în Municipiul Brad” care cuprinde obiectivele de investiții ”Reabilitare, modernizare și dotare Parcul Dacilor din Municipiul Brad” și ”Reabilitare, modernizare și dotare Parcul Tineretului din Municipiul Brad”.

In urma adresei ADR Vest nr. 2025NOF000797/23.01.2025 privind demararea etapei de contractare, la punctul 19, ne este solicitată transmiterea hotărârilor de modificare a hotărârilor consiliului local de aprobare a documentațiilor tehnico-economice transmise la depunerea cererii de finanțare.

Totodată, prin adresa ADR Vest nr. 2025NOF000503/16.01.2025 ne-a fost solicitată diminuarea capitolului 3 al Devizului general al fiecărui obiectiv de investiție în scopul încadrării în procentul de 4% din valoarea totală eligibilă. 
Astfel, Devizul general al obiectivului de investiții ”Reabilitare, modernizare și dotare Parcul Tineretului din Municipiul Brad” a fost diminuat cu suma de 354.987 lei, aspect care produce o serie de modificări în cuprinsul H.C.L. nr. 153/2024 , respectiv:

- Art. 2 se va modifica în sensul modificării Anexei 2 care face parte integrantă din hotărâre, cu valoarea totală actualizată; 

- Art. 3 va avea următorul conținut: ” Se aprobă Devizul General, faza Proiect Tehnic, pentru obiectivul de investiții prevăzut la art. 1, în cuantum de 12.859.776,17 lei (inclusiv T.V.A.), conform Anexei nr. 3 care face parte integrantă din prezenta hotărâre”. 


În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

